《与沈方伯别岭南日约相会于钱塘至京口乃会赋此》
明代·游朴

珠江分守各天涯，北固西湖约未赊。万里征途同客况，九重虚席待皇华。

知君久拟千秋鉴，奉使真随八月槎。河鼓支机如可拾，不须西蜀问严家。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。